เงินบาทเปิด 30.03/05แข็งค่าต่อเนื่อง
ธนาคารซีไอเอ็มบีไทย รายงาน เงินบาทเปิด 30.03/05 แข็งค่าต่อเนื่อง แม้ธปท.ออกมาตรการผ่อนคลาย
6 ต.ค. 2553

ธนาคารซีไอเอ็มบีไทย รายงาน เงินบาทเปิด 30.03/05 แข็งค่าต่อเนื่อง แม้ธปท.ออกมาตรการผ่อนคลาย
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.03/05 บาท/ดอลลาร์ แข็งค่าต่อเนื่องจากวานนี้  
"เงินบาทยังร่วงตาม Trend Capital in flow แม้จะมีมาตรการออกมา 5 ข้อ แต่ก็ไม่ได้เซอร์ไพรส์มากมาย เพราะเป็นอะไรที่พูดมานานแล้ว...เงินบาททะลุลงมาเรื่อยๆ จนกว่าจะแตะระดับ 25 บาท/ดอลลาร์ จึงจะเป็นต่ำสุดมากกว่า 13 ปี"
ตลาดยังไม่มีอะไรเปลี่ยนแปลง ดอลลาร์ยังร่วงในรอบ 8 เดือนเมื่อเทียบกับยูโรโซน, มีการผ่อนคลายนโยบายการเงินของญี่ปุ่นกระตุ้นความต้องการความเสี่ยง แรงซื้อสกุลเงินและสินทรัพย์ที่ให้ผลตอบแทนสูงเพิ่มมากขึ้น
เงินเยนก็ยังแข็งค่าแต่ยังไม่หลุด 83 เยน/ดอลลาร์ ตอนนี้วิ่งอยู่ 83.24/25 เยน/ดอลลาร์ ส่วนค่าเงินยูโร ล่าสุดอยู่ที่ 1.3833 ดอลลาร์/ยูโร 
สำหรับทิศทางการเคลื่อนไหวของค่าเงินบาทยังน่าจะยังแข็งต่อเนื่อง ประเมินกรอบการเคลื่อนไหวที่ 29.95-30.15 บาท/ดอลลาร์
โดยให้ติดตามตัวเลขเศรษฐกิจของสหรัฐฯประจำสัปดาห์ หลักๆคือ ความเชื่อมั่นผู้บริโภค และ สถาบันจัดการด้านอุปทานของสหรัฐ (ISM) เปิดเผยดัชนีภาคบริการและดัชนีกิจกรรมทางธุรกิจเดือนก.ย. การเรียกร้องของธนาคารโลกต่อการดำเนินการผ่อนคลายความตึงเครียดทางเศรษฐกิจ